‘MFC’คงเป้าสิ้นปีนี้830จุดฝรั่งซื้อน้อยลง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — MFC ยันเป้าปีนี้ที่ 830 จุด ดัชนีร่วง 7 จุด ปรับฐานต่อ ต่างชาติแค่ 329 ล้านบาท
ตลาดหุ้นเอเชียต่างคนต่างไป มีทั้งปรับตัวขึ้นและลดลง ส่วนหุ้นไทยร่วงต่อเป็นวันที่สาม ปิดที่ 771.74 จุด ลดลง 7.12 จุด ด้วยมูลค่าการซื้อขายเบาบาง 18,417 ล้านบาท นักลงทุนต่างชาติซื้อเพียง 329 ล้านบาท บัญชีบริษัทหลักทรัพย์ซื้อ 247 ล้านบาท รายย่อยเริ่มช้อน 662 ล้านบาท ขณะที่สถาบันขายออก 1,238 ล้านบาท
นายพิชิต อัคราทิตย์ กรรมการผู้จัดการ บริษัทหลักทรัพย์จัดการกองทุน เอ็มเอฟซี (MFC) เปิดเผยว่า เอ็มเอฟซียังคงเป้าหมายดัชนีหุ้นสิ้นปีนี้ไว้ที่ระดับ 830 จุด ส่วนตลาดที่ปรับตัวลงเป็นการขายทำกำไรปกติ 
“ตอนนี้ยังไม่พบว่ามีปัจจัยใดเข้ามาทำให้ปัจจัยพื้นฐานหุ้นไทยเปลี่ยนแปลง ปัญหาการเมืองมีผลเพียงระยะสั้น ปีนี้กำไรบริษัทจดทะเบียนน่าจะขยายตัว 15% ทำให้อัตราส่วนราคาต่อกำไรสุทธิ (พี/อี) 10 เท่า” นายพิชิต กล่าว
นายมนตรี ศรไพศาล ประธานเจ้าหน้าที่บริหาร บรัษัทหลักทรัพย์ (บล.) กิมเอ็ง (ประเทศไทย) หรือ KEST กล่าวว่า เหตุการณ์ระเบิดวันละ 23 จุด น่าจะมีผลกระทบต่อความเชื่อมั่นของนักลงทุน โดยปกติตลาดหุ้นต้องการเห็นสิ่งที่อยู่ภายใต้กรอบของกฎหมาย ไม่เกิดความเสียหาย วุ่นวายหรือยืดเยื้อ 
บล.ธนชาต คาดการเมืองสงบถ้าจบด้วยการเจรจา ดัชนีหุ้นจะขึ้นและให้เป้าแรก 800 เป้าต่อไป 850 จุด
นักวิเคราะห์ บล.ดีบีเอส วิคเคอร์ส (ประเทศไทย) กล่าวว่า หุ้นไทยปรับตัวลดลง เพราะนักลงทุนกังวลต่อประเด็นทางการเมือง หลังแกนนำกลุ่มคนเสื้อแดงต้องการให้นายกรัฐมนตรียุบสภา ส่วนหุ้นต่างประเทศก็มีทั้งขึ้นและลงคละกันไป 
“จังหวะนี้แนะนักลงทุนถือเงินสด 2030% ส่วนที่เหลือถือหุ้นไว้ในพอร์ต”